Komission asetus (EY) N:o 2171/95, annettu 13 päivänä syyskuuta 1995, raakatupakka-alan asetusten (ETY) N:o 3478/92 ja (EY) N:o 1066/95 muuttamisesta tiettyjen määräpäivien vahvistamisen ja palkkioon oikeutetun tupakan tiettyjen laatuvaatimusten osalta



Virallinen lehti nro L 218 , 14/09/1995 s. 0006 - 0007



KOMISSION ASETUS (EY) N:o 2171/95, annettu 13 päivänä syyskuuta 1995, raakatupakka-alan asetusten (ETY) N:o 3478/92 ja (EY) N:o 1066/95 muuttamisesta tiettyjen määräpäivien vahvistamisen ja palkkioon oikeutetun tupakan tiettyjen laatuvaatimusten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 711/95 (2), ja erityisesti sen 7 ja 11 artiklan, sekä katsoo, että tietyt jäsenvaltiot ovat kohdanneet hallinnollisia vaikeuksia panna täytäntöön neuvoston asetuksen (ETY) N:o 2075/92 yksityiskohtaisista soveltamissäännöistä 12 päivänä toukokuuta 1995 annetun komission asetuksen (EY) N:o 1066/95 säännösten täytäntöönpanossa raakatupakka-alan kiintiöjärjestelmän vuosien 1995, 1996 ja 1997 satojen osalta (3) ja etenkin säädetyn määräajan noudattamisessa käyttämättä jääneen tuotannon kiintiötodistusten toisen jaon toteuttamiseksi; näin ollen on syytä vuoden 1995 sadon osalta antaa jäsenvaltioille valtuudet siirtää myöhemmäksi tätä toimenpidettä varten säädettyä määräpäivää, tästä seuraa, että on syytä muuttaa myös raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä 1 päivänä joulukuuta 1992 annettua komission asetusta (ETY) N:o 3478/92 (4), sellaisena kuin se on viimeksi muutettuna asetuksella (EY) N:o 1067/95 (5), ja antaa jäsenvaltioille valtuudet siirtää vuoden 1995 sadon käyttämättä jääneen tuotannon kiintiötodistusten toisen jaon jälkeen tehtävien tai rekisteröitäväksi jätettävien viljelysopimusten määräpäivää; samat valtuudet on myönnettävä viljelyilmoitusten tekemisen ja rekisteröitäväksi jättämisen osalta, asetuksen (ETY) N:o 3478/92 8 artiklan 1 kohdassa säädetään 4 prosentin enimmäiskosteuspitoisuudesta tupakanlehtien painon mukauttamiseksi; edellä mainittu pitoisuus on korkeampi kuin saman asetuksen liitteessä II määrätty, jossa vahvistetaan tupakanlehtien vähimmäislaatuvaatimukset yhteisön palkkion myöntämistä varten, yhdenmukaisuuden vuoksi on syytä muuttaa kyseisessä liitteessä olevan m alakohdan teksti, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3478/92 seuraavasti: 1. Muutetaan 3 artikla seuraavasti: i) Korvataan 1 kohdan viimeinen alakohta seuraavasti: "Vuoden 1995 sadon osalta jäsenvaltioiden on mahdollista hyväksyä palkkiokelpoisiksi viimeistään 30 päivänä kesäkuuta 1995 tehdyt sopimukset sekä komission asetuksen (EY) N:o 1066/95 (*) 11 artiklan 3 kohdan mukaisen lisämäärien myöntämisen jälkeen tehtävistä sopimuksista ne, jotka on tehty ennen 20 päivää syyskuuta 1995. (*) EYVL N:o L 108, 13.5.1995, s. 5" ii) Korvataan 2 kohdan viimeinen alakohta seuraavasti: "Vuoden 1995 sadon osalta jäsenvaltioiden on mahdollista hyväksyä palkkiokelpoisiksi viimeistään 7 päivänä heinäkuuta 1995 rekisteröitäväksi jätetyt sopimukset sekä asetuksen (EY) N:o 1066/95 11 artiklan 3 kohdan mukaisen lisämäärien myöntämisen jälkeen tehtävistä sopimuksista ne, jotka on jätetty rekisteröitäväksi ennen 30 päivää syyskuuta 1995." 2. Muutetaan 5 a artikla seuraavasti: i) Korvataan 1 kohdan viimeinen alakohta seuraavasti: "Vuoden 1995 sadon osalta jäsenvaltioiden on mahdollista hyväksyä palkkiokelpoisiksi toimivaltaisille viranomaisille viimeistään 30 päivänä kesäkuuta 1995 jätetyt viljelyilmoitukset sekä asetuksen (EY) N:o 1066/95 11 artiklan 3 kohdan mukaisen lisämäärien myöntämisen jälkeen annettavista viljelyilmoituksista ne, jotka on jätetty ennen 20 päivää syyskuuta 1995." ii) Korvataan 4 kohdan viimeinen virke seuraavasti: "Kuitenkin asetuksen (EY) N:o 1066/95 11 artiklan 3 kohdan mukaisen lisämäärien myöntämisen jälkeen annettavien viljelyilmoitusten osalta tätä määräaikaa jatketaan 30 päivään syyskuuta 1995." 3. Korvataan liitteessä II oleva m alakohta seuraavasti: "m) Lehtiä, joiden kosteuspitoisuus on yli neljä prosenttiyksikköä liitteessä III vahvistettua kosteuspitoisuutta korkeampi." 2 artikla Korvataan asetuksen (EY) N:o 1066/95 11 artiklan 3 kohdan viimeinen alakohta seuraavasti: "Vuoden 1995 sadon osalta jäsenvaltioilla on lupa pidentää ensimmäisessä alakohdassa tarkoitettua määräaikaa 8 päivään syyskuuta." 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan vuoden 1995 sadosta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä syyskuuta 1995. Komission puolesta Franz FISCHLER Komission jäsen (1) EYVL N:o L 215, 30.7.1992, s. 70 (2) EYVL N:o L 73, 1.4.1995, s. 13 (3) EYVL N:o L 108, 13.5.1995, s. 5 (4) EYVL N:o L 351, 2.12.1992, s. 17 (5) EYVL N:o L 108, 13.5.1995, s. 11